Vëlospist PC23

D', och nach Bennispist, offiziell Itinéraire cyclable Benni, ass eng vun den 41 Vëlosstrecke vum nationale Reseau zu LëtzebuergLoi du 28 avril 2015 relative au réseau cyclable national et aux raccordements de ce réseau vers les réseaux cyclables communaux op legilux.lu, gekuckt den 1. Juni 2019. 

Se ass no der Schmuelspuerstreck „Benni“ genannt, déi 1889 bis 1948 vun Dikrech op Veiane gefuer ass, an op deem sengem fréiere Gleisbett se gréisstendeels verleeft.

 Streck 
Wa se bis fäerdeg ass, féiert d'PC23 vun der Bleesbréck op Bëttel. Se féiert da laanscht oder duerch follgend Uertschaften: Bleesbréck, Selz, Tandel a Furen.

Zanter 2005 besteet just den 2 km laangen Deel vu Bëttel op FurenStand: Juni 2019, no den Informatiounen op Geoportail.lu, gekuckt de 16. Juni 2019. Den déifste Punkt (235,65 m) ass zu Bëttel (Gronn) an den héchsten (284,11 m) zu Furen (Fäeschent)Et gëtt Differenzen tëscht den Donnéeën op der Websäit vu Ponts et chaussées an deenen op Geoportail.lu. Déi lescht ernimmt sinn déi, déi hei ugi sinn.

2024 konnt sech no laangem Gediedechs mat de Proprietäre vun dofir néidegen Terraine g'eenegt ginn, d'Pist vu Furen bis op Bleesbréck auszebauen.Nico Muller: "Durchbruch nach zwei Jahrzehnten: Dem Bau der PC22 [sic] im Norden steht nun nichts mehr im Wege." wort.lu, 02.04.2024.

D'Aarbechten un dësem Deelstéck vu 6,1 km, déi ronn 4 Milliounen Euro kaschten, solle vum Fréijoer 2026 u gemaach ginn - 20 Joer méi spéit wéi geduecht. Dono gëtt och nach op der Bleesbréck eng Ënnerféierung ënner der Nationalstrooss 7 gebaut, souwéi och eng Plattform fir Vëloe laanscht d'Gilsdrëffer Sauer-Bréck bäigemaach, fir déi aner Säit en Uschloss mat der Mëttelsauerpist (PC 16) ze kréien.[Nico Muller: "Doppelter Einsatz: Gleich zwei Bautrupps für den Fahrradweg zwischen Fouhren und Bleesbrück.* wort.lu, 05.03.2025.

En 160 Meter laangen Tunnel bei Furen, deen 1948 zou gemaach goufNico Muller: "Blockierte Pisten." Luxemburger Wort, 24. Abrëll 2020, S. 30., gouf schonn 2017 amenagéiert fir datt d'Vëlospist derduerchgoe kéint, woubäi opgepasst gouf, dat esou ze maachen, datt d'Fliedermais-Kolonien net ze vill gestéiert géifen.

 Uschlëss un aner Pisten 
D'Bennispist huet ënnerwee Uschlëss un aner Pisten:

 Pist vun den dräi Flëss (PC3) zu Bëttel,
 Ardennerpist (PC22) zu Furen,

geplangt:

 duerch eng ËnnerféierungNico Muller, Viele Mühen, wenig Vorankommen am Luxemburger Wort vum 3. August 2019 S. 30: Mëttelsauerpist (PC16) op der Bleesbréck.

 Biller 

 Um Spaweck 

 D'PC23 op der Websäit vun de Ponts et chaussées
 Iwwersiichtskaart mat de Vëlospisten op der Websäit vu ProVelo

Kategorie:Vëlospisten zu Lëtzebuerg